ઇલાયચીનું શાસ્ત્રીય નામ ઇલેટેરિયા એ દક્ષિણએશિયાની બોલીઓ પરથી ઉતરી આવ્યું છે. લીલી ઇલાયચી માટે હિંદી શબ્દ ઇલાયચી (इलायची) અને પંજાબી શબ્દ ઇલાચી (ਇਲੈਚੀ), મરાઠી શબ્દ વેલચી (वेलची) છે. આ શબ્દો સંસ્કૃત શબ્દ પરથી ઉતરી આવ્યા છે, સંસ્કૃતમાં ઇલાયચીની એલા (एला) કે એલ્લકા (एल्ल्का) કહે છે. સમ્સ્કૃતભાષાના આ શબ્દો દ્રવિડ ભાષાઓ પરથી ઉતરી આવ્યાં છે. દ્રવિડ ભાષાઓમાં આ શબ્દનું મૂળ "એલ" છે. દા.ત. કન્નડમાં એલક્કી [ಏಲಕ್ಕಿ], તેલુગુમાં યેલકુલુ [యేలకులు], મલયાલમમાં એલક્કાય [ഏലക്കായ്] અને તમિલમાં એલક્કી [ஏலக்காய்]. બીજો ભાગ કાય નો અર્થ શાક એવો થાય છે. 

ઇલાયચી માટેનો અંગ્રેજી શબ્દ કાર્ડેમમ (cardamom) લેટિન ભાષાના શબ્દ કાર્ડેમોમમ (cardamomum) પરથી ઉતરી આવ્યો છે. તે શબ્દ એ ગ્રીક શબ્દ કાર્ડામોમોન (καρδάμωμον)નું લેટિનીકરણ છે. ગ્રીકમાં આ શબ્દ એક સંયુક્ત શબ્દ હતો, ક્રેસ ( "cress") + એમોન (ἄμωμον), જે એક પ્રકારના ભારતીય તેજાના માટે ઓળખાતો શબ્દ હતો. 

ખ્રિસ્તીઓનો "નવો કરાર" કે જે મોટે ભાગે ગ્રીક ભાષામાં લખાયો છે તેમાં એમોમોન [ἄμωμον] શબ્દનો પ્રયોગ સુગંધી છોડવાના સંદર્ભમાં કરાયો છે. અમુક પુસ્તક અનુસર આ શબ્દ એમોમોસ [ἄμωμος]નામના ગ્રીક વિશેષણ પરથી ઉતરી આવ્યો હોવો જોઈએ જેનો અર્થ દોષરહિત, નિંદારહિત એવો થાય છે.

પારંપારિક વૈદક
વિવિધ જાતિઓ
વ્યૂત્પત્તિ
વૈશ્વિક ઉત્પાદન